**Публикувано на 08.06.2018 г.**

|  |  |  |
| --- | --- | --- |
| **№ по ред и дата на получаване** | **Данни на подателя (име и/или ел. поща), въпрос** | **Разяснение от УО** |
| **№ 1** 31.05.2018 | **vyzobnovqvane@uzdp.bg** Запитване за Приложение № 3 към Условия за кандидатстване към процедура чрез подбор на проектни предложение № BG06RDNP001-8.002 по мярка 8.4 от инж. Вера Станишева - началник отдел "Възобновяване на горите" при ЮЗДП ДП, гр.Благоевград В настоящите условия стойността на изготвяне на технологичния план се определя по посочената формула V+(S-0.5)xAC2%, но за финансиране по подмярката са предвидени единствено разходите за презалесяване и в количествените сметки /технически спецификации/ се залагат почвоподготовката, залесяването, съхраняването на фиданки и стойността на фиданките, т.е. АС2% от формулата е непълно – няма разходи и за поддържане на културите. При изготвяне на технологичните планове, съгласно НАРЕДБА № 2 от 07.02.2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране, в тях задължително се предвиждат и отгледните мероприятия и попълването им от първата до третата година включително /или до петата година/ от създаване на културата. Лицензирания лесовъд, който изготвя технологичния план, извършва проучване на обекта за залесяване, в т.ч. се извършват транспортни разходи, разходи за офис консумативи, разходи за техническо изготвяне, разходи за работна заплата, т.е. ако се изчисли стойността на изготвяне на технологичния план по формулата, но без стойността по поддръжка на културата не се получава реалната стойност на изготвяне на технологичния план. Моля да разясните как да се определя стойността на изготвяне на технологичния план. | При изготвяне стойността на технологичните планове за залесяване трябва да се предвиждат и разходиде за поддръжка. Въпреки, че не се подпомагат по процедурата, те са задължителни за собственика. |
| **Публикувано на 15.06.2018 г.** |
| **№2****08.06.2018** | **Vasko Raychinov** **raychinov@yahoo.com**Моля Ви за отговори на следните въпроси, възникнали след обстойно запознаване с публикуваните Условия за кандидатстване с проектно предложение по подмярка 8.4 от ПРСР:Въпрос 1: Има ли образец на документите, които се изискват при кандидатстване за финансиране на проектно предложение, посочени в т. 24 от Раздел 24.1. "Списък с общи документи" - "Предписание и Приложение № 8 от Наредба № 12 от 16 декември 2011 г. за защита на горските територии от болести, вредители и други повреди (ДВ. бр.2 от 6 Януари 2012 г.) от съответната Регионална дирекция по горите или Лесозащитна станция. (представя се в случаите на проекти с дейности по възстановяване на гори, пострадали от катастрофични събития или болести или вредители)", и кой е органа, който ги издава? | 1. Документите по т. 24 от Раздел 24.1. "Списък с общи документи" се издават от съответната Регионална дирекция по горите или Лесозащитна станция.
 |
| **Публикувано на 17.07.2018 г.** |
| **№3****09.07.2018** | **lotos av** **lotos\_av@abv.bg**Във връзка с процедура чрез подбор на проектни предложения № BG06RDNP001-8.002 по подмярка 8.4 „Възстановяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020, моля за отговор на следния въпрос:-Допустимо ли е проектно предложение на кандидат стопанисващ ловни полета в горски фонд, които са пострадали от пожари? |  Представените от вас данни са недостатъчни, в следствие на което не може да се определи вида на кандидата, както и отговаря ли на условията описани в т. 11.1 от Раздел 11 „Допустими кандидати“. |
| **Публикувано на 27.07.2018 г.** |
| **№4****18.07.2018** | **Ivelina Dimitrova** **i.v.dimitrova@starazagora.bg**Община Стара Загора обмисля възможността да кандидатства по процедура № BG06RDNP001-8.002 по мярка 8.4 с един имот с площ 978 698 кв.м., част от който е включен за залесяване в Горскостопанския план и плана за дейностите по опазване от пожари на Община Стара Загора, утвърден със заповед на директора на РДГ- Стара Загора през 2017г. В същия имот през 2013г. е регистриран голям пожар, който е унищожил насажденията. Проблема пред който е изправена общината в момента е, че този имот през 2015г. със заповед на Министъра на земеделието и храните е с променено трайно предназначение на територията от „земеделска“ в „горска“, но начина на трайно ползване на имота е останал „пасище“ според акта за общинска собственост и скица издадена от Агенцията по кадастър. Пасищата са имоти, които не са предназначени за залесяване и в момента Община Стара Загора прави всичко възможно да смени НТП на имота от „пасище“ на „друг вид дървопроизводителна гора“. Въпросът ми е: Може ли Община Стара Загора да кандидатства сега по процедурата с този имот, като в последствие се предоставят документи за смененото НТП на имота? Крайният срок за подаване на документи е обявен на 20.08.2018г. а не може да се каже категорично, кога конкретно ще стане смяната на НТП на имота. | По настоящата процедура, съгласно т. 2 от Раздел 13.1 за дейности по презалесяване са допустими за подпомагане само **пострадали гори**.  |
| **№5****19.07.2018** | **prsr2020@uidp-sliven.com**Запитване относно:Одобрение на извършен разход. Ще бъде ли одобрен разход за закупуване на залесителен материал, ако одобрения изпълнител, съгласно договор за възлагане е закупил фиданките от териториално поделение на държавното предприятие- бенифициент по подмярка 8.4, което е възложител по договора. | По този начин ще нарушите разпоредбите на т. 10 от Раздел 14. 3 „Недопустими разходи“. Във вашия случай, може да се счита, че изкуствено създавате условия за получаване на подпомагане по-високо от предвиденото по процедурата. Освен това, съгласно изискванията на т. 5, т. 6 и т. 10 от Раздел 14.2 „Условия за допустимост на разходите“ бенефициента и изпълнителя/оферента следва да са незевисими лица. |